Document ID: 31996D0511

Rozhodnutie Komisie
z 29. júla 1996
o dotazníkoch uvedených v smerniciach Rady 80/779/EHS, 82/884/EHS, 84/360/EHS a 85/203/EHS
(Text s významom pre EHP)
(96/511/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 80/779/EHS z 15. júla 1980 o limitných hodnotách pre kvalitu ovzdušia a smerných hodnotách oxidu siričitého a rozptýlených častíc [1], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 8,
so zreteľom na smernicu Rady 82/884/EHS z 3. decembra 1982 o limitnej hodnote olova v ovzduší [2], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 6,
so zreteľom na smernicu Rady 84/360/EHS z 28. júna 1984 o boji proti znečisťovaniu ovzdušia z priemyselných zariadení [3], naposledy zmenenú a doplnenú Aktom o pristúpení Rakúska, Fínska a Švédska, najmä na jej článok 15a,
so zreteľom na smernicu Rady 85/203/EHS zo 7. marca 1985 o normách kvality ovzdušia pre oxid dusičitý [4], naposledy zmenenú a doplnenú smernicou 91/692/EHS [5], najmä na jej článok 8,
keďže smernice 80/779/EHS, 82/884/EHS, 84/360/EHS a 85/203/EHS boli zmenené a doplnené článkom 4 smernice 91/692/EHS, ktorý od členských štátov vyžaduje, aby Komisiu informovali o vykonávaní určitých smerníc vo forme odvetvovej správy;
keďže táto správa má byť vypracovaná na základe dotazníka alebo osnovy navrhnutej Komisiou v súlade s postupom ustanoveným v článku 6 smernice 91/692/EHS;
keďže opatrenia ustanovené v tomto rozhodnutí sú v súlade so stanoviskom výboru, ktorý bol zriadený podľa článku 6 smernice 91/692/EHS,
PRIJALA TOTO NARIADENIE:
Článok 1
Týmto sa prijímajú dotazníky uvedené v prílohe, ktoré sa týkajú smerníc 80/779/EHS, 82/884/EHS, 84/360/EHS a 85/203/EHS.
Článok 2
Členské štáty budú používať dotazníky uvedené v prílohe ako základ pre vypracovávanie odvetvových správ, ktoré budú prekladať Komisii v súlade s článkom 4 smernice 91/692/EHS.
Článok 3
Toto rozhodnutie je adresované členským štátom.
V Bruseli 29. júla 1996

Labels: 12
20